《吊朱给事》
宋代·李复

筮仕西州佐邑时，高才不厌簿书卑。
清修与众初难合，真节当朝晚始知。
谏苑尘埃多旧藁，佛宫粉绘有生祠。
与君家世重重契，祖奠灵车涕满颐。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。